แรงซื้อกลับหุ้นใหญ่หนุน SET ปิดเช้ารีบาวด์ 17 จุด คาดบ่ายแกว่งตัวกรอบ 1,525 – 1,550
นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรั …
9 ส.ค. 2564

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ดีกว่าที่คาดไว้ รับแรงซื้อกลับจากหุ้นขนาดใหญ่ที่ปรับตัวลงไปมากในช่วงก่อนหน้านี้ และยังได้รับ Sentiment จากตลาดหุ้นในภูมิภาคเอเชียที่อิงบวกมาช่วยหนุนได้บ้าง อีกทั้งยังคลายกังวลปัจจัยการเมืองช่วงสุดสัปดาห์ไม่ได้บานปลาย
อย่างไรก็ดี ให้ติดตาม MSCI Quarterly review ประกาศในวันที่ 11 ส.ค.นี้ และอัตราเงินเฟ้อของสหรัฐฯ รวมถึงรายงานประจำเดือนของกลุ่มโอเปก และการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ นางสาวธีรดา เปิดเผยว่า ตลาดฯได้ปรับตัวขึ้นในช่วงเช้าไปมากทำให้น่าจะมี upside น้อยลง เนื่องจากไม่มีปัจจัยใหม่ในช่วงนี้ด้วย พร้อมให้แนวรับ 1,530 – 1,525 จุด ส่วนแนวต้าน 1,540 – 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 1,808.84 ล้านบาท ปิดที่ 38.25 บาท เพิ่มขึ้น 1.00 บาท
BANPU มูลค่าการซื้อขาย 1,362.19 ล้านบาท ปิดที่ 13.60 บาท ลดลง 0.30 บาท
RCL มูลค่าการซื้อขาย 1,259.67 ล้านบาท ปิดที่ 60.75 บาท เพิ่มขึ้น 2.50 บาท
GPSC มูลค่าการซื้อขาย 1,182.73 ล้านบาท ปิดที่ 80.00 บาท เพิ่มขึ้น 1.50 บาท
KBANK มูลค่าการซื้อขาย 1,117.16 ล้านบาท ปิดที่ 107.50 บาท เพิ่มขึ้น 3.00 บาท
 
 